2019 жылғы 16 сәуірдеҚазақстан Республикасы Парламентінің Мәжілісінде «Nur Otan» партиясының Фракциясы жанындағы «Нұрлы жол» инфрақұрылымды дамытудың 2015-2019 жылдарға арналған мемлекеттік бағдарламасын іске асыруға Қазақстан Республикасының Ұлттық қорынан бөлінетін қаражаттың және бюджет қаражатының нысаналы және тиімді жұмсалуын бақылау жөніндегі «Әлеуметтік инфрақұрылымды дамыту» бағыты бойынша комиссияның отырысы болып өтті.

Комиссияның отырысында мынадай мәселелер талқыланды:

1. «Нұрлы жол» 2015 – 2019 жылдарға арналған ИДМБ-ның іске асырылуын партиялық бақылау жүйесі арқылы объектілер бойынша мониторингілеу қорытындылары туралы».

2. Қазақстан Республикасының Білім және ғылым министрлігі мен Ұлттық экономика министрлігінің «Өңірлерде оқушы орындарының ең жоғары тапшылығы мен үш ауысымдық және авариялық мектептер проблемасы бар мектептердің құрылысына 2019 – 2021 жылдарға арналған республикалық бюджеттен қосымша 50 млрд. теңге бөле отырып, олардың тізбесін айқындау туралы» атты есебі.

Комиссия отырысының жұмысына Парламент Мәжілісінің депутаттары – Комиссия мүшелері, Қазақстан Республикасының Білім және ғылым, Ұлттық экономика министрліктерінің, «Nur Otan» партиясы Орталық аппаратының өкілдері қатысты.

Отырыста ҚР Парламенті Мәжілісінің депутаттары П.О.Казанцев, Б.М. Мәкен, ҚР Білім және ғылым вице-министрі Б.А.Асылова, ҚР ҰЭМ Өңірлік даму департаментінің директоры Дәурен Қаленұлы Жамбайбек баяндама жасады.

«Нұрлы жол» 2015-2019 жылдарға арналған ИДМБ-ны іске асыру басталғаннан бері «білім беру объектілерін салу» бағыты бойынша 134 млрд. теңге сомасына қаржыландыру бөліне отырып, 156 мектептің салу мәселелері депутаттық корпустың бақылауында болды.

3 жылдың қорытындысы бойынша 108 мектеп пайдалануға берілді. Қалған 48 мектепті қаржыландыру мен салу 2018-2019 жылдарға ауысты.

Оның ішінде 2017 толық қаржыландырылған 10 объект 2018 жылдың ішінде пайдалануға берілді.

Оңтүстік Қазақстан облысының Сарыағаш ауданындағы 1 мектеп сот талқылауына байланысты пайдалануға берілмеген. Бұл объектіні ағымдағы жылы жергілікті бюджеттің шеңберінде пайдалануға беру жоспарланып отыр.

Қалған 37 объектіні аяқтауға 2018 жылы республикалық бюджеттің қаражатынан 18 млрд.теңге бөлінді. Жылдың қорытындысы бойынша 31 объект пайдалануға берілді.

Жабдықтардың уақтылы жеткізілмеуіне байланысты, Теміртау қаласындағы 300 орындық мектеп пайдалануға берілмеген. Оны ағымдағы жылы жергілікті бюджеттің шеңберінде пайдалануға беру жоспарланып отыр.

2019 жылы республикалық бюджеттің қаражатынан 5 мектептің құрылысын аяқтауға 3,2 млрд. теңге бөлінді *(1-еуі – Ақмола облысында, 2-еуі – Ақтөбе облысында, 1-еуі – ШҚО, 1-еуі – Нұр-Сұлтан қаласында).*

Осы аталған барлық объектілер ағымдағы жылдың соңына дейін пайдалануға берілетін болады.

Тұтастай алғанда, бағдарламаны іске асыру нәтижесінде 82 мың жаңа оқушы орын құрған 149 орта білім беру объектісі пайдалануға берілді. Мектептердің құрылысын қаржыландыру 119 үш ауысымдық және 30 авариялық мектепті жоюға мүмкіндік берді.

Қосымша бөлінген 50 млрд.теңгеге 40 объектіні салу көзделген:

20-сы – үш ауысымдық оқыту проблемасын шешуге, 6-ауы – авариялық мектептерді жоюға және 14-і оқушы орындарының тапшылығын болғызбауға бағытталған.

Оң ішкі көші-қонның үлкен ағыны байқалатын Нұр-Сұлтан және Шымкент қалаларында, сондай-ақ республикалық бюджеттен қаржыландыруға жататын үш ауысымдық және тапшы мектептер көптеп кездесетін Түркістан, Маңғыстау және Атырау облыстарында мектептердің ең көп саны қолдау тапты.

2019 жылы 26 млрд. теңгеге 38 объектіні қаржыландыру жоспарланып отыр, ағымдағы жылдың 3 айы ішінде осы қаражаттың 1,1 млрд.теңгесі аударылды. Қаражат толық көлемде игерілді. Қалған қаражат әкімдіктердің өтінімдеріне сәйкес аударылатын болады.

«Нұрлы жол» 2015 – 2019 жылдарға арналған ИДМБ-ның іске асырылуын бақылау жөніндегі комиссияның жұмысы Елбасының 2018 жылғы 5 қазандағы Қазақстан халқына Жолдауында ҚР Үкіметіне Бағдарламаның қолданысын 2025 жылға дейін ұзарту туралы берген тапсырмасы шеңберінде жалғасын табатын болады.

Талқылау қорытындысы бойынша Комиссияның ұсыныстары әзірленді, олар ҚР Үкіметіне тиісті шара қабылдау үшін жіберілді.